Diari Oficial de la Generalitat Valenciana


Sumari del DOGV 9513, del 17-01-2023 (2023/343)

Resolució d'11 de gener de 2023, del director general de Formació Professional i Ensenyaments de Règim Especial, per la qual se sotmet al tràmit d'informació pública el projecte d'ordre, de la Conselleria d'Educació, Cultura i Esport, per la qual s'estableixen les bases per a la concessió de subvencions a alumnat que curse Formació Professional en centres educatius sostinguts amb fons públics de la Comunitat Valenciana, i s'aprova la convocatòria corresponent al curs 2022-2023.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9513

Data del DOGV
:   17-01-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/343


Data del document
:   11-01-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * cooperació administrativa

Resolució d'11 de gener de 2023, del director general de Formació Professional i Ensenyaments de Règim Especial, per la qual se sotmet al tràmit d'informació pública el projecte d'ordre, de la Conselleria d'Educació, Cultura i Esport, per la qual s'estableixen les bases per a la concessió de subvencions a alumnat que curse Formació Professional en centres educatius sostinguts amb fons públics de la Comunitat Valenciana, i s'aprova la convocatòria corresponent al curs 2022-2023. [2023/343]  
L'Ordre 1/2022, de 10 de gener, de la Conselleria d'Educació, Cultura i Esport, per la qual s'estableixen les bases per a la concessió de subvencions a alumnat que curse Formació Professional en centres educatius sostinguts amb fons públics de la Comunitat Valenciana (DOGV 9256, 14.01.2022) va emparar la Resolució de 4 d'abril de 2022, del director general de Formació Professional i Ensenyaments de Règim Especial per la qual s'aprova la convocatòria de subvencions destinades a alumnat que curse Formació Professional en centres educatius sostinguts amb fons públics de la Comunitat Valenciana en el curs 2021-2022 (DOGV 9324, 25.04.2022). Després d'aquesta es proposen una sèrie de millores administratives per a agilitzar el procediment i millorar l'ús eficient dels recursos públics, mitjançant la tramitació electrònica i la simplificació de modalitats.  
Aquest projecte d'ordre estableix les bases per les quals han de regir-se les successives convocatòries de subvencions per a la realització d'estudis de cicles formatius de Formació Professional en centres docents sostinguts amb fons públics de la Comunitat Valenciana, proporcionant-los un marc jurídic comú que contribuïsca a racionalitzar-les, sistematitzar-les i simplificar-les.  
L'article 133 de la Llei 39/2015, d'1 d'octubre, del procediment administratiu comú de les administracions públiques, estableix els tràmits de participació ciutadana necessaris en la tramitació de projectes normatius.  
D'acord això, i amb el que s'estableix en l'article 43.1.c de la Llei 5/1983, de 30 de desembre, del Consell, i en virtut de les atribucions que em confereix l'article 6 del Decret 173/2020, de 30 de novembre, del Consell, pel qual aprova el Reglament orgànic i funcional de la Conselleria d'Educació, Cultura i Esport, resolc:  
  
  
Primer  
Sotmetre al tràmit d'informació pública el Projecte d'ordre, de la Conselleria d'Educació, Cultura i Esport, per la qual s'estableixen les bases per a la concessió de subvencions a alumnat que curse Formació Professional en centres educatius sostinguts amb fons públics de la Comunitat Valenciana, i per la qual s'aprova la convocatòria corresponent al curs 2022-2023.  
  
Segon  
El termini per a la presentació d'observacions serà de quinze dies hàbils, comptats a partir de l'endemà de la publicació d'aquest anunci en el Diari Oficial de la Generalitat Valenciana, de conformitat amb el que estableixen l'article 43.1.c de la Llei 5/1983, de 30 de desembre, del Consell, i l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració de projectes normatius.  
  
Tercer  
El projecte podrà consultar-se i realitzar les al·legacions, els suggeriments o les observacions efectuats per les persones o les entitats que es consideren interessades en l'enllaç següent:  
https://gvaparticipa.gva.es/legislation/processes  
  
València, 11 de gener de 2023.- El director general de Formació Professional i Ensenyaments de Règim Especial: Manuel Gomicia Giménez.